Kávé és Csokoládé: Kókuszos, epres, banános torta 9 tojásfehérjéből
Mikor keresgéltem Deák Ferencről elnevezett tortát, akkor találtam rá a másik deák tortára, mely 9 tojásfehérjéből készül. Mivel állandóan sorakoznak a hűtőben a tojásfehérjés üvegek, gondoltam kipróbálom ezt a receptet. Az eredeti tortát lekvárral kenik meg. Én ehelyett kigondoltam valami mást. Kókuszos, epres, fehér csokoládés krémmel töltöttem meg.
- 9 tojásfehérje- ha már nem tudjuk, hogy mennyit tettünk el, akkor mérjük le. Egy tojásfehérjének számíthatunk 35 grammot.
- 150 gramm őrölt mandula
- 150 gramm liszt
- 200 gramm porcukor
- 40 gramm kókusz reszelék
- 35 gramm fehér csokoládé
- néhány szem eper
- 150 gramm eper
- 2 db. banán
A cukrot elfelezzük. Az egyik felével a vajat habossá keverjük, majd hozzáadjuk a mandulát és a tejet.
A másik felével felverjük habbá a tojásfehérjét és beleforgatjuk a mandulás, vajas masszába. Legvégül a lisztet keverjük bele.
Egy tortaformát kivajazunk és beleöntjük a tésztát. Én 180 fokon sütöttem körülbelül 40 percet. Ha még egyszer megsütöm, akkor ki fogom próbálni 150 fokon is, mert elég gyorsan pirult a teteje.
A recept azt írja, hogy még melegen félbe kell vágni. Nekem melegen nem sikerült, én megvártam míg kihűlt.
Felforralom a tejszínt, majd belekeverem a csokoládét és a kókuszreszeléket. Egy botmixerrel pár szem epret is hozzáteszek. A mennyiségeket lehet variálni. Lehet több fehér csokoládét és kevesebb kókuszt tenni. A fehér csokoládé édes, így nem kellett sok cukor bele. Én megkóstoltam és úgy cukroztam meg.
A közepébe belekentem a kókuszos, epres tölteléket, majd összevágtam az epreket és rátettem a krémre. Ezután ráhelyeztem a tetejét. A banánt karikákra vágtam és a torta tetejére raktam.
A csokoládét vízgőz felett megolvasztottam, tettem hozzá egy pici olajat és még forrón ráöntöttem a banánra.
Bejegyezte: Anita Borbély dátum: 10:57
Címkék: banán, desszert, eper, kókusz, tojásfehérje, torta
Dana 2012. március 21. 13:45
nagyon fincsi lehet...
Emi 2012. március 21. 22:46
Kókuszos, peres, banános, fehér csokis? Jaj de csábító, remek összeálljtás, nagyon nagyon finom lehet együtt ez a sok íz!